钦定古今图书集成/历象汇编/历法典/第057卷 > 图
## 钦定古今图书集成/历象汇编/历法典/第057卷 > 图

八九半若一十五分五十秒之切线与股〈日半径也〉算得二，又千万之七百一十五万一千一百九十一，半，径也。倍之，得五，又千万之四百三十○万二千三百八十二，约得日全径，为地全径者五又百分之四十三或五又半或又周径法求

之，所得数同。

第九题，“定日月实径各里数。”

“天度里差，古今不一。”今约定南北二百五十里而差
一度，以天周三百六十乘之，得九万里，求径，得二万
八千六百四十八里，以日径数。〈地一日五又百之四十三〉乘地径
之里数，得日之实径为一十五万五千五百六十五
里。月之实，径为地径千分之二百七十六。以乘地径
之里数，得七千九百○七里。

第十题：《求日体之容》。

体周，为四十八万八千九百一十九里。求周之圜面
积。〈法以径乘周〉得七百五十六亿。〈数万至万曰亿〉五千八百六十
八万四千一百三十五里。求正面积，

大平圈之积也，法以周之圜面积，四而一。

得一百八十九亿一千四百六十七万一千○三十
四里。求其容。

法以径三之二乘大平圜之积，生球容之数。

得一千九百五十○万一千二百六十五亿三千三
百四十六万九千五百三十里，为日体之容积也。

“测体之里度” 者，乃实也。六面之体，各面一里。见《测量》六卷。

若以日体较地球之容，用上比例数。

地径一日径五又百之四十三。

其法置五有奇，再自之，得一百五十一，为“日体容地
球”之数。

若用《苐谷术》，

日距地为一千一百五十地半径，日视径，为三十一分。

地球径与日体径，为一与五，又六之一，置五又六之
一，再自之，得一百三十九有奇，为日体容地球之数。
较前术差一十二。若用《古多禄》某术，得七十六，不合
天，今不用。

第十一题：《求月体之容》。

月之实径与地球径，若二与七。

或六十分之一十七分九秒，或千分之二百八十六。

置两数，各再自之，得三百四十三与八。置三四，三八
而一，得四十三，为月一地四十三以求里数，同上法
依《苐谷》术，为四十二。

日、地、“月三容积” 之比例。

“月一地四十二，地，一日一百五十一”，以四十二乘一
百五十一，得六千三百四十二，为日体容月体之数
也。

因上法能推“日本天”，月本天可容地球之数。

《测月距地之高》第二十六。

用此法，可测日月五星去人远近度分，及自相距各
度分。

第一法：《两地并测》。

一“人在北，如顺天府”，北极出地三十九度五十五分。
〈十度〉测时，月在午正，得其距天顶设四十三度一十三
分，又一人在南与顺天府之地经度等数。

地球有南北度，如云北极出地若干度，南行二百五十里而减一度，北行加一度是也，名曰“地纬度。” 若两地同时刻而见月食，是两地同在一子午圈下，是东西经度也；赤道下，两地亦相去二百五十里而差一度，是名地经度。

如《广州府》。

《顺天府经度》，约在广州之东为五分刻之三，或赤道三度，高数甚大。不因此差，以为乖爽。

北极出地二十二度一十二分。测时，月在午正，得其
距天顶二十五度一十九分。